Masjid Murad Pasha

Masjid Murad Pasha (; ) ialah sebuah masjid dan makam Sufi era Uthmaniyyah awal di Damsyik, Syria, terletak di sektor Suwayqa di suku Al-Midan. Masjid itu didirikan dan dinamakan sempena Murad Pasha, yang berkhidmat sebagai gabenor Uthmaniyyah (wali) Damsyik dari tahun 1568 hingga 1569. Masjid ini dibina pada tahun 1568. Masjid ini juga dikenali sebagai Masjid Naqsybandi () selepas tarekat sufi Naqshabandi yang menjadikannya sebagai pusat kegiatan.

 Sejarah 

 Perhentian ke Mekah 
Semasa pemerintahan Mamluk dari tahun 1260 hingga 1516, Damsyik menjadi bandar utama untuk pengumpulan jemaah haji di rantau ini bagi perjalanan lima minggu mereka ke Mekah. Kota itu dipandang sebagai kota suci kerana tinggalan di Masjid Umayyah. Damsyik mengekalkan peranan ini semasa pemerintahan Uthmaniyah (1516-1918), dan dirujuk sebagai "Pintu Masuk Haji". Setiap tahun, kira-kira 30,000 jemaah haji berkumpul di luar tembok barat Kota Lama, dari mana mereka memulakan perjalanan mereka. Masjid Murad Pasha ialah contoh pertama bangunan gaya Uthmaniyyah di sepanjang jalan ke Mekah. Kompleks itu yang juga memiliki hospis buat jemaah haji miskin, dibina di atas sudut, menjadikan kompleks masjid sangat kelihatan.

 Seni bina 
Masjid ini dibina dengan gaya Uthmaniyah berbanding bukannya gaya Parsi yang lazim di tanah Arab. Bangunan ini terkenal oleh sebab persamaannya dengan masjid Uthmaniyah lain di Damsyik, termasuk Masjid Sulaymaniyya Takiyya dan Masjid Darwish Pasha yang kemudiannya. Dinding masjid dibina menggunakan garisan batu hitam dan putih berselang seli. Masjid ini dibina di sekeliling halaman besar (sahn) yang mempunyai mata air kompleks sebagai tempat berwuduk. Halaman ini dikelilingi oleh arked sel-sel kubah ("riwaq") yang digunakan sebagai bilik tidur oleh pelajar dan ulama di masjid. Dinding struktur dihiasi dengan panel jubin qashani yang rumit. Dewan sembahyang segi empat tepat dalaman berbumbung dengan kubah bersalut plumbum gaya Uthmaniyah. Menara berbentuk heksagon yang menonjol dikhususkan sebagai satu-satunya elemen yang dibina dalam "imej menara di tanah Arab." Masjid ini juga memegang di salah satu sudutnya makam tempat Murad Pasha dikebumikan. Pintu pagar utama masjid mengandungi tulisan kufi yang menyebut tarikh pembinaan masjid dan nama penaungnya.

 Lihat juga 

 Islam di Syria 

 Rujukan 

Kategori:Koordinat pada Wikidata
Kategori:Rencana yang mengandungi teks bahasa Turki
Kategori:Rencana yang mengandungi teks bahasa Arab
Kategori:Masjid di Damsyik
Kategori:Makam di Syria
Kategori:Masjid Uthmaniyah di Syria
Kategori:Rencana sempena Wiki Cinta Ramadan 2025